Boek: Gee jou stres ‘n uitklophou | Maroela Media
deur Deborah Smith Pegues
In Gee jou stres ’n uitklophou deel gedragskundige Deborah Smith Pegues die verrassende oorsake van stres, asook eenvoudige, lewensveranderende raad om in een maand stresvry te begin leef.
Leer in slegs 30 dae hoe om:
selfvernietigende gedrag te verander
vandag te geniet
realisties te wees oor verwagtings
van spanning ontslae te raak
’n sterk ondersteuningstelsel te skep
Deborah Smith Pegues kombineer in Gee jou stres ’n uitklophou persoonlike staaltjies, vrae vir nadenke, gebede, Bybelse beginsels en riglyne wat jou sal help om in ’n relatief kort tydperk van stres ontslae te raak en die lewe ten volle te geniet.
Deborah Smith Pegues is ’n geoktrooieerde rekenmeester, besigheidsvrou, Bybelonderwyser, geregistreerde gedragskundige en internasionale spreker. Mense oor die hele wêreld het al genesing gevind deur haar praatjies. Sy is die skrywer van 14 boeke. Deborah en haar man, Darnell, is al vir meer as 30 jaar getroud.
Boek: Lothar Neethling – ‘n Lewe vertel